盧綸，字允言。河中蒲人，本范陽人也。天寶末、大曆初，屢舉進士不第。爲宰相王縉、元載所識，授閿鄉尉，遷集賢院學士、秘書省校書郎，出為陜府戶曹參軍、河南密縣令。建中元年，知昭應縣。四年，陷於朱泚之亂。五年，辟爲渾瑊元帥府判官。隨瑊鎮河中。授檢校戶部郎中。貞元中，上殿和御製詩。未幾卒。綸工五言詩，大曆中，與吉中孚、韓翃、錢起、司空曙、苗發、崔峒、耿湋、夏侯審、李端十人號爲大曆十才子。綸列第一。有詩集十卷，佚。《全唐詩》存其詩五卷。